Kas mäletate veel seda kevadist aega, kui ööd ei olnud vaiksed? Aega, mil kõik meie ümber polnud veel  roheline, pigem selline poripruun. Aga juba olid tunda ärkava looduse lõhnad.  Ikka oli kusagil mõni veekogu, kus konnad pilli mängisid ja laulsid. Kümned ja kümned peidetud orkestrid. Vaatasin eile oma aprilli lõpus tehtud pilte ja avastasin, et mul õnnestus killuke ühest niisugusest orkestrist päevasel ajal ka jäädvustada.